
Ffurflen Hunanwerthuso Myfyriwr


Mae’r adran hon yn ailadrodd yn gryno'r meini prawf asesu cyffredin sydd ar y tudalennau blaenorol. Y graddau y byddwch yn arddangos y rhain sy’n pennu eich marc. Gan ddefnyddio’r meini prawf hyn, ticiwch y blwch sy’n dangos orau lefel y cyrhaeddiad rydych chi’n teimlo i chi ei gyflawni mewn perthynas â phob un ohonynt. 

	Teimlaf fy mod wedi creu dadlau da o ran creadigrwydd a menter o fewn addysg. 

Gwerthuswch eich tueddiadau creadigol a menter yn nhermau’r fframwaith Entrecomp a sut y gallech ddatblygu’r rhain i’r lefel nesaf gan ddangos dilyniant. – 2684 o eiriau i gyd. 

I ddechrau, mae’r pwysigrwydd heddiw o ddatblygu creadigrwydd a sgiliau menter o fewn addysg yn amlwg. Ymddengys petai’r rhain yw’r ffactorau egwyddor sy’n ofynnol gan bawb sy’n ymwneud ag addysg i lwyddo ymhellach yn eu bywydau. (Lowe a Marriott, 2012; Fisher a Williams, 2004; Desailly, 2012).

Dylai sgiliau menter a chreadigrwydd cael eu datblygu o fewn addysg gan alluogant i bobl feddwl mewn modd entrepreneuraidd, gwahanol le dilyna sawl mantais ar gyfer yr unigolion hyn. Mae’r unigolion fel arfer yn gallu cyflwyno safbwyntiau a dyluniadau newydd a defnyddio’u hunanhyder i gefnogi’r dyfarniad trwy weithred ac mae’r arloeswyr hyn yn greadigol mewn ardaloedd amrywiol. (Lowe a Marriott, 2012; Thorne, 2007). Dywed Desailly (2012) edrycha llawer ar greadigrwydd fel rhywbeth gwerthfawr. Gwna Lowe a Marriott (2012) a Fisher a Williams (2004) y pwynt o uwcholeuo bod llawer o ansicrwydd mewn cyflogaeth a’r dyfodol a bod angen i blant addysgu’r sgiliau hyblyg, datrys problemau a chyfathrebu i ymdopi gyda hwn. Cred Fisher a Williams (2004) a Desailly (2012) y dylir hyrwyddo creadigrwydd ar draws yr holl gwricwlwm addysg gan fod le ar ei gyfer ym mhob man. Cred Fisher a Williams (2004) bod y plant a gaiff eu hannog i feddwl yn greadigol yn dangos lefelau cynyddol o gymhelliant a hunan-barch. 

Yn gysylltiedig, dyma’n union y fath o unigolion edrycha Donaldson (2015) am ar gyfer y dyfodol gan bwysleisio hyn yn ei bedwar diben lle y mae’n bendant bydd ein holl blant a phobl ifanc yn fentrus a chreadigol, uchelgeisiol. hyderus a gwybodus i enwi ond ychydig. (Donaldson, 2015; Addysg yng Nghymru, 2017). 

Er hyn, un ddadl yw bod hyn yn arwain at gynnydd mewn diddordeb yn y modd y mae’r unigolion, gyda’u sgiliau, agweddau a gwybodaeth arbennig yn gallu nodi’r cyfleoedd newydd, meddu ar eu cymhelliant i gael yr adnoddau a’r wybodaeth angenrheidiol i fanteisio ar eu syniadau a’u gwneud nhw’n llwyddiannus. (Lowe a Marriott, 2012). Dadl arall yw ei fod yn anodd cymhwyso trefn ar greadigrwydd (Cropley, 2001; Thorne, 2007). Cred Thorne (2007) caiff unigolion creadigol eu hanwybyddu neu eu diswyddo yn eu bywydau am fod yn anymarferol neu’n anodd ateb.

Nid yw’n anodd dychmygu’r ffaith gallai’r sgiliau, gwybodaeth a’r galluoedd hyn cael eu heffeithio’n gadarnhaol trwy hyfforddiant. (Cropley, 2001). Cred Fisher a Williams (2004) a Cropley (2001) er mwyn sicrhau plant creadigol, mentrus mae angen yn syml athrawon creadigol, mentrus. Dywed Desailly (2012) mai dysgu creadigol yw dysgu effeithiol. Athrawon sy’n fodlon cymryd risgiau a delio gyda’r annisgwyl. (Desailly, 2012). 

Yn ôl ymchwil Feldhusen a Treffinger (fel y dyfynnwyd yn Cropley, 2001) gwnaeth athrawon gefnogi creadigrwydd fel rhywbeth a ddylent ei feithrin yn yr ystafell ddosbarth gyda 96% ohonynt yn mynegi’r farn hon. Er hyn, yn yr ymarfer dosbarth go iawn maent yn aml yn wgus tuag at nodweddion sy’n gysylltiedig â chreadigrwydd neu’n anfodlon caniatáu nodweddion megis hyfdra ac awydd am newyddion neu wreiddioldeb. Dangosa ymchwil bod well gan athrawon gwrteisi, prydlondeb, a derbynioldeb i syniadau eu hunain. (Torrance, fel y dyfynnwyd yn Cropley, 2001). 

Fodd bynnag, mae rhai athrawon yn arbennig o dda yn hyrwyddo creadigrwydd myfyrwyr. (Cropley, fel y dyfynnwyd yn Cropley, 2001). Gwnaeth athrawon a gafodd eu graddio’n llwyddiannus gyda phlant dawnus gysylltiad uniongyrchol rhwng gallu a chreadigrwydd. Roedd yr athrawon hyn yn greadigol eu hunain ac yn pwysleisio cynhyrchu creadigol, yn dangos hyblygrwydd, yn derbyn awgrymiadau amgen, yn annog mynegi syniadau ac yn goddef hiwmor. (Cropley, 2001). Pwysleisia Cropley (2001) a Thorne (2007) mai’r athrawon maethu creadigrwydd yw’r rhai sy’n annog plant i ddysgu’n annibynnol a chredu yn eu hunain, sy’n canmoli ddewrder gymaint â bod yn gywir. Cred Thorne (2007) mai’r gobaith yw bod pob plentyn unigryw yn derbyn yr ansawdd addysgu sy’n eu hysbrydoli i fanteisio ar eu doniau creadigol.

Dadleua Do schools kill creativity? (2007) ein bod yn addysgu plant allan o’u galluoedd creadigol. Pwysleisia yn y fideo bod gan blant alluoedd gwyrthiol ar gyfer arloesi a dylai creadigrwydd heddiw gael ei drin â’r un statws yn y cwricwlwm â llythrennedd. Ucholeua Do schools kill creativity? (2007) a Thorne (2007) bod plant dawnus, creadigol yn meddwl nad ydynt oherwydd na gafodd eu doniau eu gwerthfawrogi neu eu hysgogi yn yr ysgol. “For the future it won’t service…we have to rethink the fundamental principles on which we’re educating our children”. (Do schools kill creativity?, 2007). 

At hyn, rydw i, yr ysgrifennydd, fel myfyrwraig addysg uwch, yn benderfynol o ddatblygu fy nghymwyseddau i wella fy ngwybodaeth a sgiliau priodol ar gyfer fy nyfodol mewn system addysg. Gobeithiaf fod yn athrawes sy’n hyrwyddo addysg ysgogol gan annog dysgwyr creadigol, mentrus. 

[bookmark: _Hlk501100312]Yr hyn a wna’r Fframwaith Cymhwysedd Entrereneuraidd (EntreComp) (Bacigalupo et al, 2016) yw helpu’r datblygiad o sgiliau, gwybodaeth ac agweddau. Dywed Bacigalupo et al (2016) mai’r nod yw sefydlu pont rhwng y byd addysg a’r gwaith a’i gymryd fel cyfeiriad gan unrhyw fenter sy’n anelu at feithrin dysgu entrepreneuraidd. Cytuna Bacigalupo et al (2016) a Gedeon (2017) ei fod yn fframwaith hyblyg ac yn ffynhonnell ysbrydol gall cael ei ddefnyddio neu’i addasu i gefnogi sawl cyd-destun. 

Crëwyd y fframwaith gan dri maes cymhwysedd yn ffocysu ar ‘syniadau a chyfleoedd’, ‘adnoddau’ a ‘gweithredu’. Cynhwysa pob maes pum gymhwysedd a gaiff eu gweld fel blociau adeiladu o entrepreneuraidd fel cymhwysedd. Ar ei gyfan, datblyga’r fframwaith pymtheg cymhwysedd ar draws model cynnydd o wyth lefel.  Cyniga’r fframwaith ysbrydoliaeth a mewnwelediadau i’r rhai sy’n dylunio ymyriadau o wahanol gyd-destunau addysg. (Bacigalupo et al, 2016).

Gan ddefnyddio’r fframwaith hon datblygaf nifer o fy nghanlyniadau dysgu er mwyn awgrymu a deall ffyrdd o ddangos lefel benodol o hyfedredd mewn cymhwysedd entrepreneuraidd. Y cymhwyseddau ffocysaf arno’n benodol bydd ‘gweld cyfleoedd’, ‘creadigrwydd’, ‘hunan-ymwybyddiaeth a hunan-effeithiolrwydd’ a ‘dysgu trwy brofiad’. Fodd bynnag, mae gan y fframwaith ei gyfyngiadau gan nad yw wedi’i addasu neu’i brofi mewn gosodiadau go iawn. (Bacigalupo et al, 2016).

Ymhellach, rhoddaf fy hun ar lefel pump o ran ‘gweld cyfleoedd’ o dan y maes ‘ffocysu ar heriau’, gan fy mod yn dueddol o edrych ar heriau mewn ffordd wahanol a’u gweld fel cyfleoedd. Wrth i mi ddatblygu sgiliau mathemategol y blynyddoedd cynnar yn flaenorol des i ar draws her gan sylwais sawl plentyn yn ei chael hi’n anodd cymryd i siapiau a chofio’r siapiau symlaf. Nid oedd hwn yn broblem gan welais gyfle i’w helpu, trwy newid y sesiwn a’i ddysgu’n wahanol. Mae’n bwysig cadw’n optimistaidd i roi gobaith i blant ar gyfer y dyfodol. (Thorne, 2007). Cymerais y plant i ffwrdd o’u gwers fathemateg gyffredin a chreais ganeuon, yn dilyn yr un alaw i fod yn gofiadwy, ar rai o’r siapiau symlaf. (Gweler atodiad 1). Caniateais i’r plant feddwl am symudiadau a oedd yn gysylltiedig â’r siâp er mwyn eu helpu i gofio’r siapiau a’u henwau.

Yn ychwanegol, defnyddiais y model casglu technegau ‘SCAMPER’ fan hyn gan Eberle (fel y dyfynnwyd yn Tidd a Bessant, dim dyddiad). Ffocysais ar y rhannau ‘combine’ ac ‘adapt’ trwy addasu’r gweithgaredd i ffitio anghenion y dosbarth a chyfuno miwsig i sesiwn mathemateg. Cred Gardner (fel y dyfynnwyd yn Pound, 2006) mai deallusrwydd cerddorol yw’r cynharaf i ddatblygu ac mae’n cipio’r ysbryd emosiynol, gan adael i’r plant ddatblygu’n greadigol hefyd. Yn ôl Desailly (2012) mae dangos meddwl arloesol a chreadigol yn nodwedd amlwg o fewn dysgu effeithiol.

Nesaf, er mwyn sicrhau fy mod yn gwella ac yn cyrraedd lefel chwech rwyf am gadw ar gof fod rhaid i mi geisio gwelliannau a chyfleoedd hwyl lle y gallaf symud o weithgareddau a gwersi diflas, anghofiadwy a sicrhau gwerth i bob ardal dysgu. Dywed Thorne (2007) bod angen cadw teimlad o hwyl am ddysgu a bywyd. 

O ran ‘datblygu syniadau’n’ ‘greadigol’ credaf fy mod yn sefyll yn weddol uchel ar lefel chwech hyd yma gan rwyf wedi gallu cynllunio gwersi yn y gorffennol a oedd yn galluogi’r dysgwyr i ddarganfod, datblygu a phrofi eu gwaith. Gyda’r thema ‘Fi Fy Hun a Phethau Byw’ yn cymryd le ar fy mhrofiad addysgu proffesiynol (PAP) yng nghyfnod sylfaen rhoddodd amryw o gyfleoedd i mi gynllunio gweithgareddau megis helfa bwystfilod bach. 

Nesaf, roedd gofyn i’r plant atgoffa’u hunain o’r hyn yr oeddent yn gwybod yn barod ynglŷn â pha fwystfilod yr oeddent yn gwybod a’u henwau cyn mynd ati i ddysgu rhai newydd. Gofynnais gwestiynau agored i fy nosbarth i ganiatáu pob ateb posibl ynglŷn â ble meddylient y gallent ddod o hyd i fwystfilod pe bai ein bod ni’n mynd ar helfa. Caniateais amryw o atebion megis, ‘yn y gwair’, ‘o dan y ddaear’. Gan ddefnyddio fy meddylfryd creadigol sefydlais wers a oedd yn cynnwys y plant mewn dysgu ar gyfer ymholi gan adael iddyn nhw weld os oedd eu rhagfynegiadau yn gywir neu beidio gan alluogi’r plant i weithio tu allan gan rwy’n credu’n gryf nid yw dysgu’n gyfyngedig i’r ystafell ddosbarth. Cred Harada a Yoshina (2004) bod y fath yma o ddysgu’n cynyddu cymhelliant dysgwyr ac yn annog hunan gyfeiriad. Aethant allan i’r ardal coetir i chwilio am fwystfilod bach a oedd ar eu rhestr wirio. (Gweler atodiad 2). Darganfyddodd ymchwilwyr diwylliant a chyd-destun ysgol yn allweddol at gyfer datblygiad creadigol gyda'r defnydd hyblyg o le ac adnoddau a gweithio tu allan. (Craft et al, 2014). 

Wedyn, wrth iddynt adnabod a darganfod cynefinoedd y bwystfilod aethant ati i ddylunio cynefinoedd eu hunain mewn grwpiau ar gyfer y bwystfil o’u dewis. Defnyddion nhw ddeunyddiau gwahanol a’u gwybodaeth flaenorol ar gyfer y fath o gynefin fydd orau ar gyfer eu bwystfil. Rhoddais gyfle iddynt brofi eu creadau trwy eu gosod yn yr ardal coetir ac aros i weld os ddaeth y bwystfilod bach i fyw ynddynt. Roedd y gweithgareddau i gyd yn bendant wedi cadw pob plentyn ar dasg ac yn dysgu sawl sgil. Yn sicr cyfunwyd gwybodaeth a’r adnoddau ar gael yma i gyflawni effaith gwerthfawr. Cred Thorne (2007) ei fod yn annhebygol i ddoethineb plant gael eu cyfoethogi gan daith o ddarganfyddiad personol i’w cadw’n chwilfrydig wrth iddynt dyfu. Dyma le defnyddiais fy nghreadigrwydd i geisio hyrwyddo hyn yn union.

Yn ychwanegol i hyn, er mwyn i mi wella fy nghreadigrwydd a chyrraedd lefel saith, rwyf am arbrofi mwy gyda dysgu yn yr awyr agored a hyrwyddo tripiau ar gyfer y math yma o ddysgu a’u haddasu ar gyfer pynciau/meysydd eraill. Argyhoedda Donaldson (2015) a Froebel (fel y dyfynnwyd yn Pound, 2006) y pwysigrwydd o blant yn gweithio yn yr awyr agored.

Ymhellach, gosodaf fy hun ar lefel pedwar o ran ‘hunan-ymwybyddiaeth a hunan-effeithiolrwydd’, yn y maes ‘adnabod cryfderau a gwendidau’, gan ddangosais y lefel yma yn y gorffennol ar PAP ond mae lle ar gyfer gwelliant. Rwy’n gwybod fy mod yn berson dramatig a dyma fy nghryfder gan fwynhaf gysylltu chwarae rôl lle y bo’n briodol mewn dysgu. Defnyddiais chwarae rôl yng nghyfnod allweddol dau ar PAP er mwyn asesu fy nosbarth. Yn ôl Thorne (2007) mae hunan-ymwybyddiaeth yn helpu mewn proses o welliant parhaus. Cyflwynais strategaeth ‘y gadair boeth’ iddynt ar ddechrau fy mhrofiad a defnyddiais ar gyfer yr ail wers ag aseswyd gan fy nhiwtor. Sylweddolais ar ôl fy arsylwad cyntaf ar PAP2 fy mod ond yn asesydd digonol gan nad oeddwn yn defnyddio strategaethau asesu i’w potensial llawn nac yn amrywio rhyngddynt felly roeddwn yn benderfynol i wneud cynnydd yn y fan hon erbyn y tro nesaf a dyna beth wnes i.

[bookmark: _GoBack]Ar ben hynny, y thema dosbarth oedd yr ail ryfel byd. Cymerais arnaf fy hun i ddefnyddio fy nghryfderau i sicrhau cafodd y thema a’r gwersi eu deall a’r meini prawf llwyddiant eu cwrdd gan fy nysgwyr. Dangosais i’r dosbarth fy nisgwyliadau yn weledol ar gyfer y strategaeth trwy chwarae rhan fy hun cyn rhoi’r cyfle iddynt feddwl am gwestiynau agored eu hunain a’u gofyn i’r dysgwr yn y gadair boeth. Fy ysbrydoliaeth yma oedd model Tacsonomeg Bloom (fel y dyfynnwyd yn Armstrong, 2017) trwy ddefnyddio cwestiynu fel modd i asesu ond cael y plant i gwestiynu ei gilydd yn lle er mwyn iddynt ddatblygu sgiliau ateb a chwestiynu’n agored. Pwysleisia Fisher et al (2007) “general questions are simply not sufficient in determining whether or not students “get it”.”

Yn y sesiwn cafodd y dysgwyr arteffact ail ryfel byd ar bob bwrdd i’w hymchwilio, ac i gloi’r wers chwaraeent ran gydag un dysgwr ar y tro yn esgus bod yn gymeriad o’r rhyfel a’r gweddill yn tanio cwestiynau agored atynt ynglŷn â’u teimladau, ble roeddent yn mynd... Atebodd a chwestiynodd y dysgwyr yn briodol yn seiliedig ar y cymeriadau a’u gwybodaeth newydd am eu harteffactau. Roedd ganddynt gês faciwî hyd at fedalau’r rhyfel a dewis o sawl gymeriad. Mae’n bwysig nodi cymerodd bawb at y dasg hon gan yr oedd yn rhywbeth gall bawb fod yn rhan ohono gan ddiddordebu’r dosbarth cyfan. Gwêl athrawon creadigrwydd yn ffordd o’u galluogi i gipio dychymyg a diddordeb dysgwyr a’u gwneud yn berthnasol i’r hyn maent wedi gwneud. (Craft et al, 2014). Gyda llawer o’r wers yn seiliedig ar fy nghryfderau dangosais frwdfrydedd a hyder trwy gydol gan adael i’r dysgwyr deimlo’n hyderus yn yr hyn yr oeddent yn dysgu.

Ar y pwynt hwn, er mwyn cyrraedd lefel pump rwyf am ffocysu ar ffyrdd y gallaf weithio gydag eraill i ddigolledi am ein gwendidau ac ychwanegu at ein cryfderau. Mae’n bwysig fy mod yn sylwi ar feysydd gwannach er mwyn allu gweithio arnynt. (Thorne, 2007). Gallaf gyrraedd y nod hwn trwy weithio’n agos â chynorthwywyr neu athrawon sydd â chryfderau yn y maes dylunio a chelf, gan dyma le welaf fy ngwendidau’n dangos y fwyaf. Es i o ddigonol i ragorol ar ôl hwn. 

Arweinia hyn tuag at fy mhedwerydd cymhwysedd sef ‘dysgu trwy brofiad’, yn y maes ‘adfyfyrio’, oherwydd mynd o ddigonol i ragorol oedd un o fy ngromlinau dysgu mwyaf cadarnhaol hyd yma. Credaf rhodda fy ngallu i adfyfyrio ar fy nghyflawniadau a methiannau ar lefel pump.  Enghraifft o hyn oedd fy niffyg hyder pan ddarganfyddais fy hun mewn sefyllfa newydd mewn dosbarth heriol yng nghyfnod sylfaen ar ddechrau PAP2. Sylwais yn fuan fy mod yn rhwystro profiad fy nosbarth a’m profiad addysgu fy hun wrth i’r plant ymateb i fy nerfusrwydd a wnaeth arwain fy mhlant i golli ffocws ac o’m mhrofiad innau arweiniodd at ymddygiad aflonyddgar. Cred Thorne (2007) yn gryf os ydych yn teimlo’n dda am eich hun perfformiwch yn well. Dysgais o hyn yn syth a gweithiais ar fy hyder yn y dosbarth a’r pwysigrwydd o gadw plant, yn enwedig rhai ifanc, ar dasg. Er mwyn creu gwerth dysgais fod cadw plant ar dasg o’r cychwyn yn hanner y frwydr.

Yn y diwedd yng nghyfnod sylfaen defnyddiais flwch llythyrau yn y dosbarth er mwyn postio parseli syndod a llythyron i’r plant fel cyflwyniad i dasgau i ddal diddordeb a chwilfrydedd y dysgwyr ar unwaith. Dyma le daeth y syniad ar gyfer yr arteffactau yng nghyfnod allweddol dau. Roedd ail ran PAP2 yn arddangosfa berffaith o sut wnes i ddefnyddio fy methiannau dros dro a’u defnyddio i gyflawni a gwella fy ngallu i greu gwerth. Yn ôl Desailly (2012) dysgu effeithiol yw’r gallu i adfyfyrio’n feirniadol a drylwyr ar ymarfer eich hun i hysbysebu datblygiad proffesiynol a gwerthuso a chymryd camau priodol. Cred Furtado ac Anderson (2012) a Zwozdiak-Myers (2012) bod yr amseroedd a’r gwireddiadau hyn yn gerrig milltir gan nodi twf sylweddol yn y broses o fyfyrio. Yn ôl Zwozdiak-Myers (2012) dangosa hyn ymrwymiad i ddysgu parhaus trwy syniadau newydd, gwerthuso, adfyfyrio a cheisio gwella eu heffeithiolrwydd. Er hyn yr heriau sy’n deillio o archwilio ymarfer eich hun yw eu bod yn llai ar benderfyniadau mewnol ac yn fwy ar gyfiawnhad dros ofynion. (Lindon, 2012).

At hyn, i gyrraedd lefel 6, y cam nesaf fydd i helpu eraill gydag unrhyw heriau os ydwyf eisoes wedi’u profi a’u datrys. Byddaf yn siŵr o gymharu fy mhrofiadau â hwy ac yn cynnig arweiniad lle bod modd. Cred Lindon (2012) fod gofyn i ymarferwyr profiadol defnyddio’u profiadau i alluogi eraill o’u cwmpas i gyflwyno ffyrdd i adolygu ac adfyfyrio ar eu hymarferion. 

I gloi, ar ôl pwyso’r manteision a’r anfanteision o hyrwyddo creadigrwydd a sgiliau menter o fewn addysg, rwyf yn sicr yn awr ei fod yn orfodol bron os ydym am ddyfodol llwyddiannus i’m plant. Wedi’r cyfan mae’n “almost impossible to be a teacher if you do not have some element of creativity”. (Thorne, 2007). 

          Atodiad 1 - 
[image: ]
[image: ]Y caneuon am siâpiau:[image: ]

Mr sgwâr ydw i, ydw i,
[image: ]Mr sgwâr ydw i, ydw i, 
mae gen i bedwar ochr, 
maent i gyd yr un hyd, 
Mr sgwâr ydw i, ydw i. 
[image: ]
[image: ]
[image: ]Mrs cylch ydw i, ydw i,
[image: ]Mrs cylch ydw i, ydw i.
Does gen i ddim ochrau, 
rwy’n edrych fel hyn (symudiad)
[image: ]Mrs cylch ydw i, ydw i.

[image: ][image: ]
Mr petryal ydw i, ydw i,
Mr petryal ydw i, ydw i.
[image: ]mae gen i bedwar ochr,
dau byr a dau hir, 
[image: ]Mr petryal ydw i, ydw i. 

[image: ][image: ]
[image: ]Mrs triongl ydw i, ydw i,
Mrs triongl ydw i, ydw i.
Mae gen i dair ochr,
â phig ar y top
Mrs triongl ydw i, ydw i.
[image: ]Atodiad 2 – 


14

image1.jpeg




image2.tif




image3.tif




image4.tif




image5.tif




image6.jpeg




image7.tif
O O




image8.tif




image9.tif




image10.jpeg




image11.tif
00




image12.tif




image13.tif




image14.jpeg




image15.tif




image16.tif




image17.jpeg
ar goesyn
planhigyn

E o dan y ddaear E o dan ddarn o bren | ar ddeilen

morgrugyn
\
3 . .





